**ZAPISNIK**

**sa 5. sjednice Općinskog vijeća Općine Maruševec održane 20. prosinca 2013. godine u prostorijama Općine Maruševec sa početkom u 18:00 sati.**

Sjednici su bili nazočni vijećnici:

Andreja Ptiček – predsjednica Općinskog vijeća, Marijan Fatiga, Vladimir Kolarić, Josip Vrbanec, Tomislav Šagi, Branko Đurkas, Dragutin Putar-Matuza, Stjepan Klen, Dragutin Peharda, Blanka Glavica-Ječmenica, Josip Špoljar, Branko Mavrek, Danijela Možanić-Vrbanec, Dragutin Kišić, i Vjekoslav Bahun

Ostali nazočni:

Ivan Šagi – općinski načelnik, Nedeljko Horvat – zamjenik općinskog načelnika, Anka Vincek-voditelj Službe za financije i proračun i Dragica Korpar – voditelj zapisnika

PITANJA I PRIJEDLOZI VIJEĆNIKA

B. Mavrek - predložio je da se primjedbe koje je Općina Maruševec poslala Upravnom odjelu za prostorno uređenje i graditeljstvo Varaždinske županije, Ispostavi Ivanec na postupak legalizacije dimnjaka i nadstrešnice Ciglane Cerje Tužno d.o.o. dopune sa tri točke: dopuna prijave za broj čestice jer broj čestice treba izmijeniti, zatim treba priložiti kartu od 21.06.2011.g. na kojoj je vidljivo da nema ovog dimnjaka na toj snimci, nego je na snimci stari dimnjak koji je bio jedanput viši i čija je visina bila 20 metara, te treba priložiti Rješenje Instituta za medicinska istraživanja i medicinu rada Sveučilišta u Zagrebu kojim je utvrđeno da visina dimnjaka Ciglane Cerje Tužno d.o.o. mora biti minimalno 20 metara. Dostavom ove dokumentacije primjedbe Općine Maruševec dobiti će na težini, a cilj je da se onemogući legalizacija ovih objekata koji su sagrađeni mimo rješenja i pravila struke.

Načelnik I. Šagi je odgovorio da nije problem da se to još dodatno dostavi uz već dostavljene primjedbe. Načelnik je istaknuo da mu je rečeno da će tročlano Povjerenstvo Upravnog odjela za prostorno uređenje i graditeljstvo Varaždinske županije razmotriti ove primjedbe i odlučiti o daljnjim postupcima.

J. Špoljar – istaknuo je da u materijalima nedostaje Izvješće o dugovnoj i potražnoj strani Proračuna sa valutama koliko tko kasni sa plaćanjem, bila to Općina ili obveznici, pa će biti malo teže raspravljati o današnjim financijskim točkama bez ovih pokazatelja. Vijećnik je predložio neka se ovi materijali dostave vijećnicima barem za iduću sjednicu sa stanjem dugovanja na dan 31.12.2013.g.

Načelnik I. Šagi je odgovorio da se bilanca radi sa 31.12.2013.g., kao i inventura, te će se nakon toga dostaviti izvješće svim vijećnicima.

D. Peharda – istaknuo je da je na pitanje u vezi nastavka sanacije županijske ceste kroz Donje Ladanje dobio odgovor da se nastavlja daljnjih 200 metara. Vijećnik postavlja pitanje da li to će to biti dionica od igrališta do društvenog doma ili od društvenog doma do Tabana. Vijećnik je istaknuo da je dobio u odgovoru na vijećničko pitanje sa prošle sjednice dopise i programe rada koje Općina Maruševec šalje ŽUC-u za sanaciju Ul. M. Gupca u D. Ladanju već niz godina, ali nije vidio odgovore ŽUC-a na te primjedbe. Pitanje je da li ŽUC uopće odgovara na primjedbe Općine i naglasio je da bi načelnik možda trebao više inzistirati da ŽUC odgovori na sve ove zahtjeve. Vijećnik je zatražio izvješće o naplati komunalne naknade za 2013.g. od fizičkih i pravnih osoba kao i o dužnicima, te koliko je naplaćeno kazni od kršenja komunalnog reda.

Načelnik I. Šagi – odgovorio je da se rekonstrukcija županijske ceste u Donjem Ladanju nastavlja od igrališta i ne zna se da li će to biti 200 metara ili možda 500 metara, to će ovisiti o financijskim mogućnostima ŽUC-a. Načelnik je odgovorio da za Ul. M. Gupca postoji i zapisnik inspektorice o potrebnoj rekonstrukciji te ceste i ŽUC treba nadalje preuzeti ostale aktivnosti, a trebati će riješiti i imovinsko-pravne odnose za proširenje ceste. Za iduću sjednicu dati će se u pisanom obliku izvješće o naplati komunalne naknade i naplaćenim kaznama.

Načelnik I. Šagi – izvijestio je vijećnike da je morao dati nalog komunalnom redaru za nadzor Hudek-trgotransa u svezi pranja vozila i zagađivanja okoliša

Predsjednica je za sjednicu predložila slijedeći:

DNEVNI RED:

1. Usvajanje zapisnika sa 4. sjednice Općinskog vijeća Općine Maruševec održane

 3. prosinca 2013.g.

2. Donošenje Odluke o izmjenama i dopunama Proračuna Općine Maruševec za 2013.

 godinu

3. Donošenje 1. izmjena i dopuna Programa gradnje objekata i uređaja komunalne

 infrastrukture na području Općine Maruševec za 2013. godinu

4. Donošenje 1. Izmjena i dopuna Godišnjeg programa održavanja komunalne infrastrukture

 za komunalne djelatnosti koje se financiraju iz sredstava komunalne naknade za 2013.

 godinu

5. Donošenje 1. Izmjena i dopuna Programa javnih potreba u društvenim i srodnim

 djelatnostima na području Općine Maruševec za 2013. godinu

6. Donošenje 1. Izmjena i dopuna Programa raspodjele sredstava za potrebe socijalne skrbi

 u 2013. godini

7. Donošenje Proračuna Općine Maruševec za 2014. godinu

8. Donošenje Odluke o izvršavanju Proračuna Općine Maruševec za 2014. godinu

9. Donošenje Programa gradnje objekata i uređaja komunalne infrastrukture na području

 Općine Maruševec za 2014. godinu

10. Donošenje Godišnjeg programa održavanja komunalne infrastrukture

 za komunalne djelatnosti koje se financiraju iz sredstava komunalne naknade za 2014.

 godinu

11. Donošenje Programa javnih potreba u društvenim i srodnim djelatnostima na području

 Općine Maruševec za 2014. godinu

12. Donošenje Programa raspodjele sredstava za potrebe socijalne skrbi u 2014. godini

13. Donošenje Projekcije Proračuna Općine Maruševec za 2015. i 2016. godinu

14. Donošenje Procjene ugroženosti od požara i Plana zaštite od požara Općine Maruševec

15. Donošenje Zaključka o prihvaćanju Analize stanja sustava zaštite i spašavanja na području

 Općine Maruševec za 2013. godinu

16. Donošenje Zaključka o donošenju Smjernica za organizaciju i razvoj sustava zaštite i

 spašavanja na području Općine Maruševec u 2014. godini

Općinsko vijeće jednoglasno je prihvatilo predloženi dnevni red.

**TOČKA 1.**

B. Glavica-Ječmenica predložila je da se njezina izjava u pitanjima i prijedlozima sa 4. sjednice Općinskog vijeća preformulira tako da glasi „tu postoji majka i devetero djece, a postoji činjenica da je otac loše postupao s djecom, te je stoga oca trebalo izdvojiti iz obitelji, a ne djecu. Općina treba poduzeti sve što je u njezinoj moći da se stvore uvjeti kako bi se djeca vratila majci.“

* drugih primjedbi na zapisnik sa 4. sjednice Općinskog vijeća Općine Maruševec nije bilo
* Općinsko vijeće jednoglasno donosi

**ZAKLJUČAK**

Usvaja se zapisnik sa 4. sjednice Općinskog vijeća Općine Maruševec održane 03. prosinca 2013. godine sa usvojenom primjedbom.

**TOČKA 2.**

Načelnik Ivan Šagi obrazložio je prijedlog 1. Izmjena i dopuna Proračuna Općine Maruševec za 2013. godinu

D. Kišić – istaknuo je da je opet izostala potpora iz državnog proračuna jer da su te potpore prisutne slika Proračuna bi bila drugačija. Nada se da će se sada sa IPARDOM nešto postići, te da će se nakon toga i ova situacija popraviti. Jako je važno da Općina prijavljuje projekte za potpore iz fondova EU. Potpora iz države je izostala i zato je potreban rebalans jer da su se te potpore realizirale slika Proračuna bila bi sasvim drugačija. Prije su se uvijek ostvarivale potpore iz državnog proračuna za razne projekte, nažalost zadnje dvije godine ove potpore izostaju. Jako je važno da se prate svi natječaji, te da se na vrijeme intervenira i svaka kuna koja će doći izvana jako će dobro doći. Inače je Proračun za 2013. godinu bez potpora ostvaren u zacrtanim okvirima.

B. Mavrek – istaknuo je da pokušava već dvije godine progurati projekt bioenergane za Ciglanu. Cerje Tužno. Već sedmi put pokušava organizirati prezentaciju ovog projekta u Ciglani. Vijećnik je naglasio da će dati zahtjev predsjednici Vijeća da se ova točka uvrsti na dnevni red iduće sjednice Općinskog vijeća na kojoj bi vijećnicima predstavio taj projekt sa projekcijom troškova i dobiti.

S. Klen – istaknuo je da je prije dvije godine bilo govora o prihodima Proračuna i imali smo ovrhu od 80.000 kuna za Martinčeviće. Vijećnik postavlja pitanje da li se ta ovrha naplatila ili ne i što je sa tim postupkom.

Načelnik I. Šagi – odgovorio je da od strane vodopravnog inspektora došla kazna za Martinčevića, a sukladno zakonskim propisima Martinčević je izrečenu kaznu trebao uplatiti u Proračun Općine Maruševec. Budući da imenovani nije platio kaznu Općina Maruševec pokrenula je sudski postupak radi naplate kazne. Općinu u tom postupku zastupa odvjetnik Kapustić. Zadnja rasprava u ovom predmetu bila je 12.12. ove godine, ali još nismo dobili sudsku presudu. Navodno je bilo i problema u postupku sa potvrdom o dostavi rješenja od strane vodopravnog inspektora. Uglavnom sada je na sudu da odluči o svemu i donese presudu.

J. Špoljar – istaknuo je da apelira na sve vijećnike da se angažiraju kako se dogodine ne bi ponavljalo da nismo dobili ovo i da nismo dobili ono. Vijećnik je istaknuo da je njegov konkretni prijedlog da se svi vijećnici stave na raspolaganje i neka ih Općina koristi za sve projekte koji se mogu realizirati. Neka svaki po svojoj liniji lobira i apelira i HNS i SDP i svi ostali svaki gdje god može kako bi se Općina pokrenula i realizirala sredstva iz državnog proračuna i EU. Trebamo se ugledati na Lepoglavu ili druge općine koje realiziraju projekte. Sada treba zajedničkim snagama lobirati da se sadašnje stanje popravi i sanira.

Načelnik I. Šagi – odgovorio je da se slaže sa prijedlogom vijećnika i da ima informaciju da je Vlada RH odobrila određena sredstva Općini Maruševec za ublažavanje posljedica elementarnih nepogoda, međutim ta informacija još nije službeno potvrđena.

Općinsko vijeće sa 14 glasova „za“ i 1 „suzdržan“ donosi

ODLUKU

O 1. IZMJENAMA I DOPUNAMA

PRORAČUNA OPĆINE MARUŠEVEC ZA 2013. GODINU

**TOČKA 3.**

Načelnik – I. Šagi obrazložio je da je prijedlog 1. Izmjena i dopuna Programa gradnje objekata i uređaja komunalne infrastrukture na području Općine Maruševec za 2013. godinu, kao i izmjene i dopune ostalih programa koje se danas donose vezan uz rebalans Proračuna i predstavlja ustvari usklađenje stavki iz Programa sa stavkama u rebalansu Proračuna.

* Općinsko vijeće jednoglasno donosi

 1. IZMJENE I DOPUNE

 PROGRAMA GRADNJE OBJEKATA I UREĐAJA

 KOMUNALNE INFRASTURE

 NA PODRUČJU OPĆINE MARUŠEVEC ZA 2013. GODINU

**TOČKA 4.**

* Općinsko vijeće jednoglasno donosi

 1. IZMJENE I DOPUNE

 GODIŠNJEG PROGRAMA ODRŽAVANJA

 KOMUNALNE INFRASTURE

 ZA KOMUNALNE DJELATNOSTI KOJE SE FINANCIRAJU IZ

 SREDSTAVA KOMUNALNE NAKNADE ZA 2013. GODINU

**TOČKA 5.**

* Općinsko vijeće jednoglasno donosi

 1. IZMJENE I DOPUNE

 PROGRAMA JAVNIH POTREBA

 U DRUŠTVENIM I SRODNIM DJELATNOSTIMA

 NA PODRUČJU OPĆINE MARUŠEVEC ZA 2013. GODINU

**TOČKA 6.**

* Općinsko vijeće jednoglasno donosi

 1. IZMJENE I DOPUNE

 PROGRAMA RASPODJELE SREDSTAVA

 ZA POTREBE SOCIJALNE SKRBI U 2013. GODINI

**TOČKA 7.**

Načelnik I. Šagi izvijestio je da je na prošloj sjednici Općinskog vijeća svim vijećnicima bila dana mogućnost da daju svoje amandmane na prijedlog Proračuna Općine Maruševec za 2014. godinu. Amandmane su u pisanom obliku dostavili vijećnik Vladimir Kolarić, vijećnice Blanka Glavica-Ječmenica i Andreja Ptiček, te vijećnik Josip Špoljar. V. Kolarić, B. Glavica-Ječmenica i A. Ptiček dali su prijedlog da se osiguraju u Proračunu za 2014. godinu sredstva za pomoć umirovljenicima. U međuvremenu smo zatražili podatke od Hrvatskog zavoda za mirovinsko osiguranje i dobili informaciju da u Općini Maruševec imamo 636 umirovljenika sa mirovinama nižim od 1.700,00 kuna. U Proračunu za 2014.g. sada je osigurana stavka u visini od 60.000 kuna za pomoć umirovljenicima, a nadalje će se u narednim mjesecima na Vijeću razraditi plan za dodjelu ovih pomoći i odrediti cenzus za visinu mirovine.

Nadalje amandmani vijećnika Josipa Špoljara bili su da se brišu izdaci za projekte za kanalizaciju, taj amandman nije se mogao prihvatiti i ta stavka jer će se projekti morati raditi. Za društveni dom u Gredi dobili smo informaciju da je čestica društvenog doma sa kojom je bio problem objedinjena i mora se ova stavka u Proračunu ostaviti za radove na društvenom domu Greda. Skuter klub se izjasnio da ne želi više sredstva iz Proračuna jer se oni brišu kao udruga. Moto klub ostaje i Paintbal udruga isto ostaje. Dječji vrtić Maja Pečelica je izanaliziran što se polazaka tiče i tu smo stavili 400.000 kuna jer se broj polaznika mijenja i ako će biti potrebno ova stavka će se rebalansom riješiti. Za Streljački klub planira se 6.000 jer idu u nabavku opreme. Za ostale dječje vrtiće izvršeno je smanjenje stavke. Stavka izdaci za javna glasila je za objavu naših akata u Službenom vjesniku Varaždinske županije i ova stavka mora ostati. Stavka sufinanciranje informativnog programa smanjena je na 40.000 kuna, iako se u današnje vrijeme sve više informacija želi naplatiti i ova stavka je neophodna. Za prijedlog za sufinanciranje uređenja ceste od rotora na Gredi do Čalinca napravljen je stastanak sa ŽUC-om i ŽUC se izjasnio da će te radove sam izvršiti iz redovnih sredstava bez sufinanciranja Općine, a isto je sa cestom u Selniku, ona bi se isto uređivala iz redovnog održavanja bez sufinanciranja Općine Maruševec. Kuburaška udruga Maruševec ide sa 12.000 kuna jer je razgovarano sa Udrugom. Udruzi žena Jurketinec povećana je stavka na 5.000 kuna. Lovačko društvo Fazan ide na 4.000 kuna. NK Omladinac na 33.000, a NK Rudar '47 na 46.000 kuna. Uređenje kritičnih puteva rješava se putem Mjesnih odbora. Uređenje igrališta u Korenjaku je dogovoreno da Mjesnim odborom I i u Mjesnom odboru I je predviđena stavka za ovo igralište.

Načelnik je istaknuo da je glavnina predloženih amandmana prihvaćena, nešto nije prihvaćeno, ali stoga što se to ne može realizirati ili je negdje drugdje u nekoj stavki već ukalkulirano.

S. Klen istaknuo je da kada je čovjek stupio na mjesec rekli smo da je to veliki korak za čovječanstvo, a ovaj Proračun je mali korak za Općinu Maruševec jer su neke primjedbe vijećnika prihvaćene. Ovaj Proračun nije razvojni jer nema kapitalnih ulaganja. Kanalizacija ide po 200 metara i do kraja naših života neće biti gotova. Mi ćemo se morati uključiti u programe Europske unije i tu će trebati lobirati da se naši projekti realiziraju. Treba ustrajati na razvoju i raditi da se postigne razvoj Općine.

Načelnik je odgovorio da je kanalizacija sada dobila novi smisao. Glavni nositelj investicije je Varkom d.d. Varaždin za aglomeraciju Cestica, Vinica, Maruševec, Vidovec, Petrijanec. Za to je već navodno ishođena lokacijska dozvola, ali na žalost tu ne ulaze ove naše oborinske vode koje rade probleme na našem području, to ćemo morati mi sami rješavati.

J. Špolar istaknuo je da smatra da ova stavka za izradu projekata za kanalizaciju ne treba jer nećemo raditi nove projekte ako još nisu realizirani postojeći projekti koji su u tijeku. Treba najprije riješiti postojeće, a onda ići sa novim projektima. Za klubove je inzistirao na povećanju stavke tamo gdje je najmasovnije članstvo i gdje se okuplja najveći broj članova. Za Streljački klub je predviđeno više sredstava, a oni se nigdje ne takmiče i nisu uključeni u natjecanja. Šahovskom klubu se smanjilo, a oni se takmiče, u ligi su i sada su im smanjenja sredstva. Kuburašku udrugu je predložio za povećanje jer oni su bili nositelj mnogih aktivnosti u 2013. godini. Pojedine stavke prihoda možda treba malo detaljnije razraditi da se vidi što se iza tih sredstava krije i na što su ti klubovi potrošili sredstva.

Načelnik je istaknuo da će od klubova tražiti analitiku za utrošak primljenih sredstava.

V. Kolarić istaknuo je da se krenulo dobro jer se prijedlozi i sugestije vijećnika prihvaćaju. Neka se odredi cenzus i za druge koji primaju naknade. Mi moramo odrediti viziju i razvoj Općine Maruševec, treba odrediti prioritete i što će se gdje raditi. Treba iznaći i sredstva za kapitalne investicije bez obzira na krizu. U Općini Maruševec imamo 487 nezaposlenih ljudi i treba pokrenuti kapitalne investicije kako bi se ljudima omogućilo zapošljavanje. Ako treba neka se zaposli i stručna osoba koja će u Općini Maruševec raditi programe i projekte koji će se kandidirati za fondove Europske unije i koji će donijeti sredstva u Proračun kroz projekte. Podržati će ovaj Proračun.

S. Klen istaknuo je da zahvaljuje u ime Udruge žena i NK Omladinac što su im povećana sredstva.

 V. Bahun postavio je pitanje zašto je samo 16.000 kuna predviđeno za darove djeci u povodu Sv. Nikole.

Načelnik je odgovorio da ako će biti potrebno sredstva će se osigurati i dodatno kroz rebalans Proračuna.

* Općinsko vijeće jednoglasno donosi

## PRORAČUN

**OPĆINE MARUŠEVEC**

**ZA 2014. GODINU**

**TOČKA 8.**

A.Vincek obrazložila je prijedlog Odluke o izvršavanju Proračuna Općine Maruševec za 2014. godinu

* Općinsko vijeće jednoglasno donosi

**ODLUKU**

**O IZVRŠAVANJU PRORAČUNA OPĆINE MARUŠEVEC**

**ZA 2014. GODINU**

**TOČKA 9.**

Načelnik I. Šagi obrazložio je prijedlog Programa gradnje objekata i uređaja komunalne infrastrukture na području Općine Maruševec za 2014. godinu. Istaknuo je da je prema naputku Revizije trebalo točno razraditi dionice za nerazvrstane ceste koje će se raditi. Ako treba može se vijećnicima dostaviti podatke koje su to ceste po navedenim brojevima. Idemo u lokacijsku dozvolu za groblje Maruševec, a za groblje Druškovec ide se u uređenje. Znatno se povećava javna rasvjeta koja bi izmjenom rasvjetnih tijela trebala doći u novu poziciju. U javnoj rasvjeti treba napraviti i katastar javne rasvjete. Tu su ukupne cifre iz Proračuna detaljno razrađene.

S. Klen – postavio je pitanje da li će se i čvrsti objekti u Mjesnim odborima I – V financirati iz ovih stavki. Postavio je pitanje kako će MOV dobiti uporabnu dozvolu za društveni dom u Novakima ako radove nije izvodila ovlaštena osoba već su se radove izvodili sami mještani.

Načelnik je odgovorio da građevinsku knjigu vodi Markom d.o.o. i ovjerava je nadzorni inženjer i ishoditi će se uporabna dozvola.

Općinsko vijeće jednoglasno donosi

PROGRAM

GRADNJE OBJEKATA I UREĐAJA

KOMUNALNE INFRASTRUKTURE

NA PODRUČJU OPĆINE MARUŠEVEC ZA 2014. GODINU

**TOČKA 10.**

Općinsko vijeće jednoglasno donosi

GODIŠNJI PROGRAM

ODRŽAVANJA KOMUNALNE INFRASTRUKTURE ZA KOMUNALNE DJELATNOSTI

KOJE SE FINANCIRAJU IZ SREDSTAVA KOMUNALNE NAKNADE

ZA 2014. GODINU

**TOČKA 11.**

Općinsko vijeće jednoglasno donosi

PROGRAM JAVNIH POTREBA

U DRUŠTVENIM I SRODNIM DJELATNOSTIMA

NA PODRUČJU OPĆINE MARUŠEVEC ZA 2014. GODINU

**TOČKA 12.**

Općinsko vijeće jednoglasno donosi

PROGRAM

RASPODJELE SREDSTAVA ZA POTREBE SOCIJALNE SKRBI

U 2014. GODINI

**TOČKA 13.**

Načelnik I. Šagi obrazložio je prijedlog Projekcije Proračuna Općine Maruševec za 2015. i 2016. godinu

Općinsko vijeće jednoglasno donosi

PROJEKCIJU PRORAČUNA OPĆINE MARUŠEVEC

ZA 2015. I 2016. GODINU

**TOČKA 14.**

D. Korpar obrazložila je dokumente Procjenu ugroženosti od požara i Plan zaštite od požara Općine Maruševec

Općinsko vijeće jednoglasno donosi

ODLUKU

O DONOŠENJU PROCJENE UGROŽENOSTI OD POŽARA

OPĆINE MARUŠEVEC I PLANA ZAŠTITE OD POŽARA

OPĆINE MARUŠEVEC

 Članak 1.

Donosi se Procjena ugroženosti od požara Općine Maruševec i Plan zaštite od požara Općine Maruševec, u tekstu koji je sastavni dio ove Odluke.

 Članak 2.

Ova Odluka stupa na snagu osmog dana od dana objave u „Službenom vjesniku Varaždinske županije“.

**TOČKA 15.**

D. Korpar obrazložila je dokument Analize stanja sustava zaštite i spašavanja na području Općine Maruševec za 2013. godinu

Općinsko vijeće jednoglasno donosi

**Z A K L J U Č A K**

I.

Općinsko vijeće Općine Maruševec prihvaća Analizu stanja sustava zaštite i spašavanja na području Općine Maruševec za 2013. godinu.

II.

Analiza stanja sustava zaštite i spašavanja na području Općine Maruševec za 2013. godinu sastavni je dio ovog Zaključka.

III.

 Ovaj Zaključak objaviti će se u «Službenom vjesniku Varaždinske županije».

**TOČKA 16.**

D. Korpar obrazložila je dokument Smjernice za organizaciju i razvoj sustava zaštite i spašavanje na području Općine Maruševec za 2014. godinu

Općinsko vijeće jednoglasno donosi

**Z A K L J U Č A K**

I.

Donose se Smjernice za organizaciju i razvoj sustava zaštite i spašavanja na području Općine Maruševec u 2014. godini.

II.

Smjernice za organizaciju i razvoj sustava zaštite i spašavanja na području Općine Maruševec u 2014.godini sastavni su dio ovog Zaključka.

III.

 Ovaj Zaključak objaviti će se u «Službenom vjesniku Varaždinske županije».

- Sjednica je završila sa radom u 19:30 sati.

 Voditelj zapisnika PREDSJEDNICA

 OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Dragica Korpar, mag.oec./ /Andreja Ptiček, mag.nov../